Herêma Besta ya Şirnexî de ke qoricîyî daran birnenê, talan kenê adir kewt 10 cayan. Şewato ke nêno hewnakerdene vila beno.
Şewato ke 4 rojî verî warê Girê Bestkî yê Besta de qewimîya hema zî nêame hewnakerdene. Par zî waranê Mehûjik, Genîferşik, Gundikê Mîrzo, Quntarê Mendêcelê û Şehîdgeha Besta de adir kewt daristanan. Şewat 6 cayan de dewam keno. Vizêr waranê Aw Dehlî, Lana Gêtgê, Xaya Sîm, Gêrê Beraza de zî adir kewt daristanan.
Pê bahaneya 'herêma qedexekerde' destûr nêdîyeno ke şewat bêro hewnakerdene. Ame parekerdene ke şewat operasyonê leşkerî ra dima qewimîya. Şewato ke nêno hewnakerdene her roje vila beno.
